Babelscape/SREDFM huggingface dataset:
स्लमडॉग मिलियनेयर

स्लमडॉग मिलियनेयर 2008 में बनी अंग्रेज़ी भाषा की फिल्म है। अकॅडमी ऑफ़ मोशन पिक्चर आर्ट्स एंड साइंसेज़ द्वारा प्रदत्त ८१वें अकेडेमी पुरस्कार (ऑस्कर पुरस्कार) समारोह में ८ पुरस्कार प्राप्त कर यह फ़िल्म सन २००८ की सबसे प्रसिद्ध फीचर फ़िल्म बन कर उभरी है। इस फ़िल्म की पृष्ठभूमि में मुंबई के झोपड़पट्टी में रहने वाले लोग हैं। यह फ़िल्म विकास स्वरुप के अंग्रेज़ी उपन्यास Q & A पर आधारित है। स्लमडॉग मिलियनेयर को ८१वें ऑस्कर पुरस्कार समारोह में १० श्रेणियों में नामांकित किया गया था।
पक्षीविज्ञान

150px|right|thumb|पक्षी की आकृति का विधिवत मापन बहुत महत्व रखता है।
पक्षीविज्ञान (Ornithology) जीवविज्ञान की एक शाखा है। इसके अंतर्गत पक्षियों की बाह्य और अंतररचना का वर्णन, उनका वर्गीकरण, विस्तार एवं विकास, उनकी दिनचर्या और मानव के लिए प्रत्यक्ष या अप्रत्यक्ष आर्थिक उपयोगिता इत्यादि से संबंधित विषय आते हैं। पक्षियों की दिनचर्या के अंतर्गत उनके आहार-विहार, प्रव्रजन, या एक क्षेत्र से दूसरे क्षेत्र में स्थानांतरण, अनुरंजन (courtship), नीड़ निर्माण, मैथुन, प्रजनन, संतान का लालन पालन इत्यादि का वर्णन आता है। आधुनिक फोटोग्राफी द्वारा पक्षियों की दिनचर्याओं के अध्ययन में बड़ी सहायता मिली है। पक्षियों की बोली के फोनोग्राफ रेकार्ड भी अब तैयार कर लिए गए हैं।
विनोद दुआ

विनोद दुआ (जन्म: ११ मार्च १९५४) पद्म श्री से सम्मानित भारत के जाने माने हिंदी टेलीविजन पत्रकार एवं कार्यक्रम निर्देशक है। वर्तमान मे यह नई दिल्ली टेलीविजन के समाचार चैनल एन.डी.टी.वी इन्डिया के प्रमुख प्रस्तुतकर्ता एवं समाचार वाचक है। हजारों घंटों के प्रसारण के एक अनुभवी, विनोद दुआ एक लंगर, राजनीतिक टिप्पणीकार, चुनाव विश्लेषक, निर्माता और निर्देशक हैं।

उन्हें 2008 में तत्कालीन यूपीए सरकार द्वारा पत्रकारिता के लिए पद्मश्री से सम्मानित किया गया था।
गौर

गौर ("Bos gaurus", पहले "Bibos gauris") दक्षिण एशिया और दक्षिण पूर्व एशिया मे पाया जाने वाला एक बड़ा, काले लोम से ढका गोजातीय पशु है। आज इसकी सबसे बड़ी आबादी भारत में पाई जाती हैं। गौर जंगली मवेशियों मे से सबसे बड़ा होता है। पालतू गौर 'गायल' या 'मिथुन' कहलाता है। भारत के भिन्न भिन्न भागों में इसका भिन्न भिन्न स्थानीय नाम है, जैसे गौरी गाय, बोदा, गवली इत्यादि।

यह बोविडी कुल (Bavidae Family) के शफ गण (Order Ungulate) का एक जंगली स्तनपोषी शाकाहारी पशु है। गवल भारत प्रायद्वीप, असम, बर्मा, मलाया प्रायद्वीप तथा स्याम के पहाड़ी वनों में पाया जाता है। इसका सर्वोत्तम विकास दक्षिण भारतीय पहाड़ियों तथा असम में होता है। किसी समय यह प्राणी श्रीलंका में भी प्राप्य था, किंतु अब वहां से, संभवत: किसी पशुरोग के ही कारण लुप्त हो गया है।

यूरोपीय शिकारी गौर को 'बाइसन' (Bison / एक प्रकार का जंगली भैंसा) कहते हैं, परंतु भारतीय गवल को बाइसन कहना ठीक प्रतीत नहीं होता। वस्तुत: यूरोप तथा उत्तरी अमरीका के बाइसन भारतीय गवल से भिन्न होते हैं। पाश्चात्य बाइसनों की सीगें छोटी और रूक्ष दाढ़ियाँ हाती हैं।
दरियाई घोड़ा

right|thumb|300px|अफ्रीका का विशाल पशु- जलीय घोड़ा
दरियाई घोड़ा या जलीय घोड़ा (Hippopotamus) एक विशाल और गोलमटोल स्तनपायी प्राणी है जो अफ्रीका का मूल निवासी है। दरियाई घोड़े नाम के साथ घोड़ा शब्द जुड़ा है एवं "हिप्पोपोटामस" शब्द का अर्थ "वाटर होर्स" यानी "जल का घोड़ा" होता है परन्तु उसका घोड़ों से कोई संबंध नहीं है। प्राणिविज्ञान की दृष्टि में यह सूअरों का दूर का रिश्तेदार है। यह शाकाहारी प्राणी नदियों एवं झीलों के किनारे तथा उनके मीठे जल में समूहों में रहना पसन्द करता है।

उसे आसानी से विश्व का दूसरा सबसे भारी स्थलजीवी स्तनी कहा जा सकता है। वह 14 फुट लंबा, 5 फुट ऊंचा और 4 टन भारी होता है। उसका विशाल शरीर स्तंभ जैसे और ठिंगने पैरों पर टिका होता है। पैरों के सिरे पर हाथी के पैरों के जैसे चौड़े नाखून होते हैं। आंखें सपाट सिर पर ऊपर की ओर उभरी रहती हैं। कान छोटे होते हैं। शरीर पर बाल बहुत कम होते हैं, केवल पूंछ के सिरे पर और होंठों और कान के आसपास बाल होते हैं। चमड़ी के नीचे चर्बी की एक मोटी परत होती है जो चमड़ी पर मौजूद रंध्रों से गुलाबी रंग के वसायुक्त तरल के रूप में छूती रहती है। इससे चमड़ी गीली एवं स्वस्थ रहती है। दरियाई घोड़े की चमड़ी खूब सख्त होती है। पारंपरिक विधियों से उसे कमाने के लिए छह वर्ष लगता है। ठीक प्रकार से तैयार किए जाने पर वह २ इंच मोटी और चट्टान की तरह मजबूत हो जाती है। हीरा चमकाने में उसका उपयोग होता है।

प्राचीन ग्रीक भाषा में इनके नाम का मतलब होता है दरियाई घोड़ा, हालाँकि आधुनिक विज्ञान इन्हें सूअर की प्रजाति के नज़दीक पाता है. सबसे ताज़ा शोध में पाया गया है कि व्हेल की प्रजाति से इनका संबंध अधिक है. जैसा पहले समझा जाता था, ये पसीने के रूप में खून नहीं निकालते हैं, बल्कि इनके पसीने में एक लाल रंग का बैक्टीरियारोधी सनस्क्रीन द्रव होता है. लेकिन दरियाई घोड़ों की 30.5 किलोमीटर प्रति घंटे की रफ़्तार ने जीव वैज्ञानिकों को हैरत में डाल दिया है. दरियाई घोड़े असल में विलुप्त होने की कगार पर है. कुछ खोजकार्यो से यह पता चलता है की प्राचीन युग में दरियाई घोड़ो की नस्ले कई जगहों पर भारी तादाद में मौजूद थी.
कायाम्बे ज्वालामुखी

कायाम्बे ज्वालामुखी इक्वेडोर में स्थित एक ज्वालामुखी है। 

left|thumb|इक्वेडोर के ज्वालामुखी
एकाधिकार

अर्थशास्त्र में जब कोई एक व्यक्ति या संस्था का किसी उत्पाद या सेवा पर इतना नियंत्रण हो कि वह उसके विक्रय से सम्बन्धित शर्तों एवं मूल्य को अपनी इच्छानुसार लागू कर सके तो इस स्थिति को एकाधिकार (monopoly) कहते हैं। अर्थात बाजार में प्रतियोगिता का अभाव एकाधिकार की मुख्य विशेषता है। Monopoly शब्द की उत्पत्ति ग्रीक शब्द से हुई है। मूल शब्द है monopollein जो दो शब्दो से मिलकर बना है- mono और pollein अर्थात् mono का अर्थ है एक एवं pollein का अर्थ है बाजार । एकाधिकार का अर्थ हुआ। वैसा बाजार जिसमे एक विक्रेता एवं अधिकतम संख्या मे क्रेता मौजूद हो।

ouiqwer9u0joipwerjhqiowejroiqwer,m.oqiwejrklqwerm.
पर्ल

पर्ल (Perl) एक उच्च स्तरीय, सामान्य-प्रयोजन, प्रोग्रामिंग भाषा है। इसका विकास लैरी वॉल द्वारा सन् १९८७ में यूनिक्स स्क्रीप्टिंग भाषा के अंतर्गत रिपोर्ट की प्रक्रिया को आसान बनाने के लिये किया गया था। तब से, यह अनेक परिवर्तनो और संशोधनो से गुजरी है और प्रोग्रामरों के बीच व्यापक रूप से लोकप्रिय हुई है। पर्ल अन्य प्रोग्रामिंग भाषाओं जैसे कि सी (C), shell scripting (sh), AWK और sed से समानता रखती है। यह भाषा पाठ प्रसंस्करण के लिये शक्तिशाली सुविधाएँ प्रदान करती है, वो भी यूनिक्स उपकरणों की डेटा लंबाई सीमा के बिना। पर्ल ने अपनी पार्सिंग क्षमताओं के कारण 1990 के दशक के अंत में एक CGI स्क्रिप्टिंग भाषा के रूप में व्यापक लोकप्रियता प्राप्त की।

CGI के अलावा पर्ल, ग्राफिक्स प्रोग्रामिंग, सिस्टम प्रशासन, नेटवर्क प्रोग्रामिंग, वित्त, जैव सूचना विज्ञान और अन्य अनुप्रयोगों के लिए काम में ली जाती है। अपने लचीलेपन और शक्ति के कारण पर्ल को प्रोग्रामिंग भाषाओं की "स्विस सेना के चेन-सा" की संज्ञा दी गयी है।
जोन ऑफ़ आर्क

संत जोन ऑफ़ आर्क या ऑर्लियन्स की कन्या (फ्रांसीसी: "Jeanne d'Arc", ज़ॉन द'आर्क); लगभग १४१२ – ३० मई १४३१) फ्रांस की वीरांगना थीं, जिन्हें रोमन कैथोलिक चर्च में संत माना जाता है। ये पूर्वी फ्रांस के एक किसान परिवार में जन्मी थीं। १२ वर्ष की आयु से इन्हें ईश्वरीय संदेश मिलने शुरु हुए कि किस तरह फ्रांस से अंग्रेजों को निकाल बाहर किया जाए। इन्हीं दिशा-निर्देशों का पालन करते हुए इन्होंने फ्रांस की सेना का नेतृत्व किया और कई महत्वपूर्ण लड़ाइयाँ जीतीं, जिनके चलते चार्ल्स सप्तम फ्रांस की राजगद्दी पर बैठ पाए। ये फ्रांस के संरक्षक संतों में से एक हैँ।

जोन का कहना था कि इन्हें ईश्वर से आदेश मिले कि वे अपनी जन्मभूमि को अंग्रेजों से मुक्त कराएँ। सौ वर्षों के युद्ध के अंतिम वर्षों में इंग्लैण्ड ने फ्रांस के काफी भूभाग पर कब्जा कर लिया था। फ्रांस के वैध राजा चार्ल्स सप्तम का राज्याभिषेक भी नहीं हो पाया था। जोन ने जब चार्ल्स को बताया कि ईश्वरीय संदेश के अनुसार ऑर्लियन्स में फ्रांस की जीत निश्चित है, तो चार्ल्स ने जोन को ऑर्लियन्स की घेराबंदी तोड़ने के लिए भेज दिया। ऑर्लियन्स पहुँच कर जोन ने हतोत्साहित सेनापतियों को उत्साह दिलाया और नौ दिन के अंदर-अंदर घेराबंदी को तोड़ डाला। इसके बाद इन्होंने फ्रांस की सेना की सावधानी से काम लेने की नीति को बदल दिया और अपने स्फूर्त नेतृत्व से कई और लड़ाइयाँ जीतीं। अंततः इनके कहे अनुसार रैम में चार्ल्स सप्तम का राज्याभिषेक हुआ। कॉम्पियैन में इन्हें अंग्रेजों ने पकड़ लिया और चुड़ैल करार देते हुए जीवित जला दिया। उस समय ये केवल १९ साल की थीं। २४ साल बाद चार्ल्स सप्तम के अनुरोध पर पोप कॅलिक्स्टस तृतीय ने इन्हें निर्दोष ठहराया और शहीद की उपाधि से सम्मानित किया। १९०९ में इन्हें धन्य घोषित किया गया और १९२० में संत की उपाधि प्रदान की गई। 

पाश्चात्य संस्कृति में जोन ऑफ़ आर्क की बहुत महत्ता है। नेपोलियन से लेकर आधुनिक नेताओं तक, सब फ्रांसीसी राजनेता जोन का आह्वान करते आए हैं। बहुत से लेखकों ने इनके जीवन से प्रेरित हो साहित्य रचा है, जिनमें शामिल हैं- विलियम शेक्सपियर, वोल्टेयर, फ्रेडरिक शिलर, जिसेप वर्दी, प्योत्र ईलिच चाइकौव्स्की, मार्क ट्वेन, बर्तोल्त ब्रैच्त और जॉर्ज बर्नार्ड शॉ। इसके अलावा इनपर बहुत सी फिल्में, वृत्तचित्र, वीडियो गेम और नृत्य भी बने हैं।
गिनी की खाड़ी

[[कैमरुन|कैमेरून]] के [[ज्वालामुखी|ज्वालामुखियों]] द्वारा बनाए गए द्वीपों की शृंखला दिखाता गिनी की खाड़ी का मानचित्र
गिनी की खाड़ी अंध महासागर में अफ्रीका महाद्वीप के दक्षिणी ओर गिनी में स्थित है।

श्रेणी:अफ़्रीका
श्रेणी:अटलांटिक महासागर की खाड़ियाँ
श्रेणी:खाड़ियाँ
रॉकेट

thumb|अपोलो १५ अंतरिक्ष यान का प्रक्षेपण
रॉकेट एक प्रकार का वाहन है जिसके उड़ने का सिद्धान्त न्यूटन के गति के तीसरे नियम क्रिया तथा बराबर एवं विपरीत प्रतिक्रिया पर आधारित है। तेज गति से गर्म वायु को पीछे की ओर फेंकने पर रॉकेट को आगे की दिशा में समान अनुपात का बल मिलता है। इसी सिद्धांत पर कार्य करने वाले जेट विमान, अंतरिक्ष यान एवं प्रक्षेपास्त्र विभिन्न प्रकार के राकेटों के उदाहरण हैं। रॉकेट के भीतर एक कक्ष में ठोस या तरल ईंधन को आक्सीजन की उपस्थिति में जलाया जाता है जिससे उच्च दाब पर गैस उत्पन्न होती है। यह गैस पीछे की ओर एक संकरे मुँह से अत्यन्त वेग के साथ बाहर निकलती है। इसके फलस्वरूप जो प्रतिक्रिया उत्पन्न होती है वह रॉकेट को तीव्र वेग से आगे की ओर ले जाती है।

अंतरिक्ष यानों को वायुमंडल से ऊपर उड़ना होता है इसलिए वे अपना ईंधन एवं ऑक्सीजन लेकर उड़ते हैं। जेट विमान में केवल ईँधन रहता है। जब विमान चलना प्रारम्भ करता है तो विमान के सिरे पर बने छिद्र से बाहर की वायु इंजन में प्रवेश करती है। वायु के ऑक्सीजन के साथ मिलकर ईँधन अत्यधिक दबाव पर जलता है। जलने से उत्पन्न गैस का दाब बहुत अधिक होता है। यह गैस वायु के साथ मिलकर पीछे की ओर के जेट से तीव्र वेग से बाहर निकलती है। यद्यपि गैस का द्रव्यमान बहुत कम होता है किन्तु तीव्र वेग के कारण संवेग और प्रतिक्रिया बल बहुत अधिक होता है। इसलिए जेट विमान आगे की ओर तीव्र वेग से गतिमान होता है।
उत्तरी गोलार्ध

thumb|right|उत्तरी गोलार्ध पीले में दर्शित
उत्तरी गोलार्ध [[उत्तरी ध्रुव]] के ऊपर से

उत्तरी गोलार्ध पृथ्वी का वह भाग है जो भूमध्य रेखा के उत्तर में है। अन्य सौर मण्डल के ग्रहों की उत्तर दिशा पृथ्वी के उत्तरी ध्रुव के स्थिर समतल में लिया जाता है। पृथ्वी के अक्षीय झुकाव की वजह से उत्तरी गोलार्ध में शीत ऋतु, दक्षिणायन (२२ दिसंबर के आसपास) से वसंत विषुव (लगभग २३ मार्च) तक चलता है और ग्रीष्म ऋतु, उत्तरायण (२१ जून) से शरद विषुव (लगभग २३ सितंबर) तक चलता है। उत्तरी गोलार्ध का उत्तरी ‌छोर पूरी तरह ठोस नहीं है, वहाँ समुद्र के बीच जगह-जगह विशाल हिमखन्ड मिलते हैं।
शुतुरमुर्ग

शुतुरमुर्ग (Struthio camelus) पहले मध्य पूर्व और अब अफ्रीका का निवासी एक बड़ा उड़ान रहित पक्षी है। यह स्ट्रुथिओनिडि (:en:Struthionidae) कुल की एकमात्र जीवित प्रजाति है, इसका वंश स्ट्रुथिओ (:en:Struthio) है। शुतुरमुर्ग के गण, स्ट्रुथिओफॉर्म के अन्य सदस्य एमु, कीवी आदि हैं। इसकी गर्दन और पैर लंबे होते हैं और आवश्यकता पड़ने पर यह ७० कि॰मी॰/घंटा की अधिकतम गति से भाग सकता है जो इस पृथ्वी पर पाये जाने वाले किसी भी अन्य पक्षी से अधिक है।शुतुरमुर्ग पक्षिओं की सबसे बड़ी जीवित प्रजातियों मे से है और यह किसी भी अन्य जीवित पक्षी प्रजाति की तुलना में सबसे बड़े अंडे देता है।
प्रायः शुतुरमुर्ग शाकाहारी होता है लेकिन उसके आहार में अकशेरुकी भी शामिल होते हैं। यह खानाबदोश गुटों में रहता है जिसकी संख्या पाँच से पचास तक हो सकती है। संकट की अवस्था में या तो यह ज़मीन से सट कर अपने को छुपाने की कोशिश करता है या फिर भाग खड़ा होता है। फँस जाने पर यह अपने पैरों से घातक लात मार सकता है। संसर्ग के तरीक़े भौगोलिक इलाकों के मुताबिक भिन्न होते हैं, लेकिन क्षेत्रीय नर के हरम में दो से सात मादाएँ होती हैं जिनके लिए वह झगड़ा भी करते हैं। आमतौर पर यह लड़ाइयाँ कुछ मिनट की ही होती हैं लेकिन सर की मार की वजह से इनमें विपक्षी की मौत भी हो सकती है।आज दुनिया भर में शुतुरमुर्ग व्यावसायिक रूप से पाले जा रहे हैं मुख्यतः उनके पंखों के लिए, जिनका इस्तेमाल सजावट तथा झाड़ू बनाने के लिए किया जाता है। इसकी चमड़ी चर्म उत्पाद तथा इसका मांस व्यावसायिक तौर से इस्तेमाल में लाया जाता है।
टर्बोजेट

thumb|टर्बोजेट इंजन

टर्बोजेट इंजन रॉकेट सिद्धांत पर कार्य करने वाला एक जेट इंजन है। इसमें एक नोदक चंचु के साथ गैस टर्बाइन लगी होती है। यह आमतौर पर तीव्र गति वाले विमानों मे उपयोग किया जाता है।
दक्षिणी गोलार्ध

thumb|left|अपोलो १७ से पृथ्वी के एक प्रसिद्ध तस्वीर में मूल रूप से शीर्ष पर दक्षिण ध्रुव था, हालांकि, यह परंपरागत दृष्टिकोण फिट करने के लिए ऊपर से नीचे कर दिया गया था
thumb|right|दक्षिणी गोलार्ध पीले में दर्शित
दक्षिणी गोलार्ध [[दक्षिणी ध्रुव]] के ऊपर से
thumb|left|"उशुआइया, दुनिया का अंत" किंवदंती के साथ पोस्टर। अर्जेंटीना का उशुआ दुनिया का सबसे दक्षिणी शहर है।

दक्षिणी गोलार्ध किसी ग्रह का वह आधा भाग होता है, जो उसकी विषुवत रेखा के नीचे (दक्षिणी ओर) होता है। गोलार्ध का शाब्दिक अर्थ है आधा गोला। हमारा ग्रह अक्षवत् दो भागों में बंटा है, जिन्हे उत्तरी गोलार्ध व दक्षिणी गोलार्ध कहते हैं। उत्तरी गोलार्ध का उत्तरी ‌छोर तथा दक्षिणी गोलार्ध का दक्षिणी ‌छोर बहुत ठंडे स्थान होने के कारण वहाँ बर्फ का साम्राज्य रहता है। दक्षिणी गोलार्ध के दक्षिणी ध्रुव पर तो बर्फ से बना विशाल महाद्वीप ही मौजूद है। दक्षिणी गोलार्ध में पांच महाद्वीप-आस्ट्रेलिया,नौ-दसवा दक्षिण अमेरिका,एक तिहाई अफ्रीका तथा एशिया के कुछ दक्षिणी द्वीपों मौजूद है। दक्षिण गोलार्द्ध चार महासागरों- हिन्द महासागर, अन्ध महासागर, दक्षिणध्रुवीय महासागर और प्रशान्त महासागर मौजूद है। पृथ्वी के अक्षीय झुकाव की वजह से दक्षिणी गोलार्द्ध में ग्रीष्म ऋतु, दक्षिणायन (२२ दिसंबर के आसपास) से वसंत विषुव (लगभग २१ मार्च) तक चलता है और शीत ऋतु, उत्तरायण (२१ जून) से शरद विषुव (लगभग २३ सितंबर) तक चलता है।
बवंडर

बवंडर हवा का एक तेजी से घूमने वाला स्तंभ है जो पृथ्वी और एक क्यूम्यलोनिम्बस बादल या, दुर्लभ मामलों में, एक क्यूम्यलस बादल के आधार दोनों के संपर्क में है। हवा के झोंके को अक्सर ट्विस्टर, बवंडर या चक्रवात के रूप में जाना जाता है, हालांकि चक्रवात शब्द का उपयोग मौसम विज्ञान में मौसम प्रणाली का नाम रखने के लिए किया जाता है, जिसमें केंद्र के चारों ओर कम दबाव वाले क्षेत्र का नाम दिया जाता है, जिसमें से एक पर्यवेक्षक सतह की ओर देखता है। पृथ्वी पर, हवाएं उत्तरी गोलार्ध में वामावर्त और दक्षिणी में दक्षिणावर्त उड़ती हैं। बवंडर कई आकार और आकारों में आते हैं, और वे अक्सर एक संक्षेपण फ़नल (कीप) के रूप में दिखाई देते हैं, जो एक क्यूम्यलोनिम्बस बादल के आधार से उत्पन्न होता है, जिसके नीचे मलबे और धूल के बादल होते हैं। अधिकांश बवंडर में 110 मील प्रति घंटे (180 किमी / घंटा) से कम हवा की गति होती है, लगभग 250 फीट (80 मीटर) पार होती है, और फैलने से पहले कुछ मील (कई किलोमीटर) की यात्रा करते हैं। सबसे चरम बवंडर 300 मील प्रति घंटे (480 किमी / घंटा) से अधिक की हवा की गति प्राप्त कर सकते हैं, व्यास में दो मील (3 किमी) से अधिक हैं, और दर्जनों मील (100 किमी से अधिक) के लिए जमीन पर बने रह सकते हैं। 
thumb|300px|ओकलाहोमा में एक बवंडर। "चिमनीकार" सरंचना पतली नलीका की तरह है जो पृथ्वी से बादलों तक जाती है। इस बवंडर का नीचला भाग पारदर्शी धूल के बादलों से घिरा हुआ है जो सतह पर चलने वाली बवंडर की तेज हवाओं ने उपर उठा दिया है। बवंडर की हवा इसकी चिमनी की त्रिज्या से बहुत अधिक विस्तारित होती हैं।
thumb|300px|बवण्डर
हवा के प्रचंडतापूर्वक चक्रन करने वाले स्तंभ को बवंडर कहा जाता है जो पृथ्वी की सतह और कपासी वर्षी बादल दोनों को जोड़ता है। कुछ दुर्लभ अवस्थाओं में ऐसा भी पाया जाता है कि यह कपासी मेघ का आधार होता है। इन्हें अक्सर ट्विस्टर्स अथवा चक्रवात कहा जाता है। हालांकि मौसम विज्ञान में 'चक्रवात' शब्द का प्रयोग व्यापक अर्थ में अल्पदाब वाले परिसंचरण के लिये किया जाता है। 

बवंडर विभिन्न आकार और आकृतियों वाले होते हैं लेकिन वे आमतौर पर संक्षेपण कीप के रूप में खिखते हैं जिनका संकीर्ण भाग पृथ्वी की सतह को स्पर्श करता है और इसका दूसरा सिरा धूल के बादलों द्वारा घेर लिया जाता है। अधिकतर बवंडरों में हवा की गति से कम और लगभग से अधिक होती है तथा छितराने से पूर्व कुछ मीलों (कुछ किलोमीटर) तक चलता है। मुख्य चरम मान तक पहुँचने वाले बवंडर से भी अधिक गति प्राप्त कर सकते हैं तथा ३ किमी से भी अधिक विस्तारित हो सकते हैं एवं दर्ज़नों मील (सैकड़ों किलोमीटर) पृथ्वी की सतह पर चल सकते हैं।
मोस्कवा नदी

thumb|240px|right|मोस्कवा नदी

मोस्कवा नदी रूस की राजधानी मास्को में स्थित है। इसकी कुल लंबाई 473 किलोमीटर है। मोस्कवा का उद्गम स्मोलेन्स्क-मास्को की ऊँची भूमि की ढलान से हुआ है। वह कोलोम्ना में ओका नदी से मिलती ह।
मझगवां

मझगवां (Majhgawan) एक कस्वा है जो कि सतना जिले में स्थित है | यह कोठी से लगभग १६ किलोमीटर तथा सतना से ४२ किलोमीटर उत्तर में स्थित है | सतना "सतना जिले" का प्रशासनिक मुख्यालय है | यह मध्य प्रदेश के सरंक्षित छोटे -छोटे लेकिन घने वन क्षेत्रो चारो ओर से घिरा हुआ है |

मझगवां रेलवे स्टेशन पश्चिम मध्य रेलवे जोन का छोटा सा स्टेशन है जो कि मानिकपुर - कटनी रेल रूट पर स्थित है | यहाँ पर रुकने वाली मुख्य ट्रेने राजेन्द्र नगर- लोकमान्य तिलक (जनता) एक्सप्रेस, जबलपुर-हजरत निजामुद्दीन (महाकौसल) एक्सप्रेस, चित्रकूट एक्सप्रेस तथा बीना-कटनी पैसेंजर हैं | मझगवां से सबसे नजदीकी हवाई अड्डा खजुराहो है |

यहाँ पर दो उच्चतर माध्यमिक विद्यालय क्रमश: शासकीय उच्चतर माध्यमिक विद्यालय तथा शिशु शिक्षा सदन हैं | साथ ही हिन्दी और अंग्रेजी माध्यमों के कुछ प्राथमिक तथा माध्यमिक विद्यालय हैं |

इस गाँव का मुख्य मंदिर "राजाधिराज मंदिर" है, इसके अतिरिक्त अन्य मंदिर "बांके बिहारी, बड़े हनुमान जी, गायत्री मंदिर, शंकर जी" तथा "देवी दायी" हैं | सतना रोड पर स्थित "पंवरिया बाबा मंदिर" जो कि ऊँचे पहाड़ी पर है अपनी प्राकृतिक सुन्दरता के लिए प्रसिद्ध है |
इस गाँव के मध्य में एक तालाब है जो यहाँ के पानी का मुख्य श्रोत है |
तापोपचार

तापोपचार (Heat treatment) उन प्रक्रमों या विधियों को कहते हैं जो उष्मा के आदान-प्रदान के द्वारा पदार्थों के भौतिक गुणों को बदलने के लिये उपयोग किये जाते हैं। कभी-कभी इनकी सहायता से पदार्थ के रासायनिक गुण भी बदले जाते हैं। इनका धातुकर्म में बहुत उपयोग है। कांच आदि कुछ अन्य पदार्थों के उत्पादन में भी तापोपचार का प्रयोग होता है।
तापोपचार द्वारा वांछित परिणाम पाने के लिये पदार्थ को प्राय: बहुत अधिक गरम करना या बहुत अधिक ठण्डा करना पड़ता है। 

एनिलिंग (annealing), केस कठोरीकरण (case hardening), प्रेसिपिटेशन सशक्तीकरण (precipitation strengthening), टेम्परिंग (tempering) तथा क्वेंचिंग (quenching) प्रमुख तापोपचार हैं।
रीवा रेलवे स्टेशन

रीवा रेलवे स्टेशन रीवा शहर का रेलवे स्टेशन है।

श्रेणी:मध्य प्रदेश में रेलवे स्टेशन
महाराष्ट्र राज्य सड़क विकास निगम

महाराष्ट्र राज्य सड़क विकास निगम (), जिसे प्रायं लघुरूप में एम एस आर डी सी कहते हैं, महाराष्ट्र सरकार के पूर्णतया स्वामित्व वाली भारतीय सार्वजनिक लिमिटेड क्म्पनी है। इसकी स्थापना ९ जुलाई, १९९६ को हुई थी एवं भारतीय कंपनी धारा १९५६ के अंतर्गत इसे २ अगस्त, १९९६ को सार्वजनिक लिमिटेड कंपनी बनाया गया था। यह महाआष्ट्र की सड़कों के निर्माण एवं अनुरक्षण का कार्य करती है।
दानापुर रेलवे स्टेशन

दानापुर रेलवे स्टेशन दानापुर शहर का रेलवे स्टेशन है। दानापुर, पाटलिपुत्र जंक्शन रेलवे स्टेशन व राजेंद्र नगर रेलवे स्टेशन ,दानापुर मंडल के प्रमुख स्टेशनों है।

दानापुर स्टेशन, स्टेशन कोड डीएनआर, पूर्वी मध्य रेलवे के दानापुर रेलवे डिवीजन का मुख्यालय है। दानापुर दिल्ली-कोलकाता मेन लाइन द्वारा मुगलसराय-पटना मार्ग के माध्यम से भारत के महानगरीय क्षेत्रों से जुड़ा हुआ है। दानापुर भारतीय बिहार के पटना जिले के दानापुर शहर में स्थित है। हावड़ा-पटना-मुगलसराय मुख्य रेखा पर अपने स्थान के कारण कई पटना, हावड़ा से आने वाली एक्सप्रेस ट्रेनों में बरौनी बाध्य, सियालदाह यहां रुक गईं। यहां से एक और लाइन शाखाएं और पाटलिपुत्र जंक्शन रेलवे स्टेशन पर पटना सोनपुर लाइन में शामिल हो गईं।
सहरसा जंक्शन रेलवे स्टेशन

सहरसा जंक्शन रेलवे स्टेशन सहरसा शहर का रेलवे स्टेशन है।
हबीबगंज रेलवे स्टेशन

हबीबगंज रेलवे स्टेशन भारतीय रेल का एक रेलवे स्टेशन है। यह भोपाल शहर में स्थित है और भोपाल शहर का दूसरा रेलवे स्टेशन है। यह भारत का पहला आईएसओ प्रमाणित निजी रेलवे स्टेशन है। इसकी ऊंचाई 552
वेरावल रेलवे स्टेशन

वेरावल रेलवे स्टेशन वेरावल शहर का रेलवे स्टेशन है।

श्रेणी:गुजरात में रेलवे स्टेशन
मोबाइल फ़ोन

thumb|300px|अनु-फ्लिप मोबाइल फोन के कई उदाहरण. मोबाइल फ़ोन या मोबाइल (इसे सेलफोन और हाथफोन भी बुलाया जाता है, या सेल फोन, सेलुलर फोन, सेल, वायरलेस फोन, सेलुलर टेलीफोन, मोबाइल टेलीफोन या सेल टेलीफोन) एक लंबी दूरी का इलेक्ट्रॉनिक उपकरण है जिसे विशेष बेस स्टेशनों के एक नेटवर्क के आधार पर मोबाइल आवाज या डेटा संचार के लिए उपयोग करते हैं इन्हें सेल साइटों के रूप में जाना जाता है। मोबाइल फोन, टेलीफोन, के मानक आवाज कार्य के अलावा वर्तमान मोबाइल फोन कई अतिरिक्त सेवाओं और उपसाधन का समर्थन कर सकते हैं, जैसे की पाठ संदेश के लिए SMS, ईमेल, इंटरनेट के उपयोग के लिए पैकेट स्विचिंग, गेमिंग, ब्लूटूथ, इन्फ़रा रेड, वीडियो रिकॉर्डर के साथ कैमरे और तस्वीरें और वीडियो भेजने और प्राप्त करने के लिए MMS, MP3 प्लेयर, रेडियो और GPS. अधिकांश वर्तमान मोबाइल फोन, बेस स्टेशनों (सेल साइटों) के एक सेलुलर नेटवर्क से जुड़ते हैं, जो बदले में सार्वजनिक टेलीफोन स्विचित नेटवर्क (PSTN) से जुड़ता है (सॅटॅलाइट फोन इसका अपवाद है)।

अंतरराष्ट्रीय दूरसंचार संघ ने अनुमान लगाया था की २००८ के अंत तक विश्वव्यापी मोबाइल सेलुलर सदस्यताएँ लगभग 410 करोड़ तक पहुंच जाएगा और मोबाइल फोन आर्थिक पिरामिड के निचले स्थर की लोगों पर पहुँच रही है।
फोर्जन

thumb|फोर्जिंग क्रिया का एनीमेशन
right|thumb|300px|फोर्जिंग प्रक्रिया के पहले और बाद में
right|thumb|300px|फोर्जन द्वारा सीधी छड़ के सिरे को वृत्ताकार रूप देना
right|thumb|300px|फोर्जन द्वारा निर्मित कुछ कलात्मक वस्तुएँ

उचित स्थान पर संपीडक दबाव का उपयोग करते हुए धातु की प्‍लास्टिक अवस्‍था को मनचाहा आकृति देने को गढ़त या फोर्जन या फोर्जिंग (forging) कहते हैं। लोहारों द्वारा परम्परागत ढंग से लोहे को गरम करके और पीटकर उसे आवश्यक रूप में बदलने का काम भी एक प्रकार का फोर्जन ही है। लोहार द्वारा हथौड़े से गरम वस्तु को पीटना आजकल "पात फोर्जन" (ड्रॉप फोर्जिंग) कहलाता है, जो कम समय के लिए अधिक दाब उत्पन्न करता है।

धातु को आकृति देना आधुनिक प्रविधि के द्वारा ग्रेन-ढांचे को परिष्‍कृत करता है; इसकी अंतनिर्हित क्षमता का विकास करता है; यांत्रिक-विशेषता को सुधारता है और ढांचागत समानता का उत्‍पादन करता है जो छिपे हुए आंतरिक दोषों से मुक्‍त करता है। फोर्जिंग विभिन्‍न प्रविधियों के द्वारा की जाती है जैसे खुले सांचे की गढ़त (ओपन डाई फोर्जिंग), बंद सांचे की गढ़त (क्‍लोज्‍ड डाई फोर्जिंग) और सटीक गढ़त (प्रीसीजन फोर्जिंग या नीयर नेट आकृति फोर्जिंग) शामिल हैं।

फोर्जिंग की क्रिया सामान्य ताप पर (room temperature), मामूली गर्म अवस्था में (warm) या खूब गर्म करके (hot) की जाती है। फोर्ज करके बनाये गये अवयव (हिस्से) एक किलो से भी छोटे से लेकर सैकड़ों मीट्रिक टन के हो सकते हैं। फोर्ज करके बनाये हुए अवयवों को अन्तिम रूप देने के लिये प्राय: कुछ और प्रक्रियाओं से गुजारना पड़ता है।
श्री गंगानगर रेलवे स्टेशन

श्री गंगानगर रेलवे स्टेशन श्रीगंगानगर शहर का रेलवे स्टेशन है।

श्रेणी:राजस्थान में रेलवे स्टेशन
श्रेणी:रेलवे स्टेशन
कैलाशनाथ मंदिर, कांचीपुरम

कैलाशनाथ मंदिर, कांचीपुरम में स्थित एक हिन्दू मंदिर है। यह शहर के पश्चिम दिशा में स्थित यह मंदिर कांचीपुरम का सबसे प्राचीन और दक्षिण भारत के सबसे शानदार मंदिरों में एक है। इस मंदिर को आठवीं शताब्दी में पल्लव वंश के राजा नरसिंहवर्मन द्वितीय ने अपनी पत्नी की प्रार्थना पर बनवाया था। मंदिर के अग्रभाग का निर्माण राजा के पुत्र महेन्द्र वर्मन तृतीय के करवाया था। मंदिर में देवी पार्वती और शिव की नृत्य प्रतियोगिता को दर्शाया गया है। यह द्रविडशैली का मंदिर है
अंधकासुर

अंधकासुर या अंधक पुराणों में वर्णित एक असुर पात्र है। विभिन्न पुराणों में कई मत दिए गए हैं। अंधक बड़ा ही शक्तिशाली व शरीर से कुरूप था।
विशाखापट्टनम रेलवे स्टेशन

विशाखापट्टनम रेलवे स्टेशन (स्टेशन कोड: VSKP), विशाखापट्टनम, आंध्र प्रदेश, भारत में स्थित एक प्रमुख रेलवे स्टेशन है। यह पूर्व तटीय रेलवे क्षेत्र के अंतर्गत वाल्टेयर रेलवे मंडल द्वारा प्रशासित किया जाता है, जिसका मुख्यालय विशाखापट्टनम में ही है। 2017 में, स्वच्छ रेल अभियान के तहत, भारत की गुणवत्ता परिषद ने विशाखापट्टनम को देश का सबसे स्वच्छ रेलवे स्टेशन घोषित किया। स्टेशन हावड़ा-चेन्नई मुख्य लाइन का एक प्रमुख पड़ाव है।

शहर के रेलवे स्टेशन को मूल रूप से वाल्टेयर रेलवे स्टेशन कहा जाता था। लगभग 1987 में, विशाखापट्टनम के तत्कालीन महापौर श्री डीवी सुब्बाराव ने नाम बदलकर विशाखापट्टनम कर दिया, जो तत्कालीन पूर्वी रेलवे का सबसे बड़ा रेलवे स्टेशन और A1 श्रेणी का स्टेशन है।
पनामा भूडमरुमध्य

thumb|450px|right|पनामा भूडमरुमध्य
पनामा भूडमरुमध्य उत्तरी अमरीका को दक्षिणी अमरीका से जोड़ता है एवं अंध महासागर को प्रशांत महासागर से अलग करता है।
थलसन्धि

250px[[पनामा भूडमरुमध्य]]
थलसन्धि या भूडमरुमध्य भूमि की एक पतली पट्टी होती है, जो दो बड़ी जलराशियों (अधिकांशतः सागर) को अलग करती है व दो बड़े भूभागों को जोड़ती है। जैसे पनामा भूडमरुमध्य उत्तरी अमरीका को दक्षिणी अमरीका से जोड़ता है एवं अंध महासागर को प्रशांत महासागर से अलग करता है। स्वेज भूडमरुमध्य एशिया को अफ्रीका से जोड़ता है। 

यह जलडमरुमध्य का उलटा होता है।
पुणे जंक्शन रेलवे स्टेशन

पुणे जंक्शन रेलवे स्टेशन पुणे शहर का रेलवे स्टेशन है। याहासे उत्त्तर भारत, राजस्थान, गुजरात के लिये गादिया निकलती है। मुम्बई से दक्षिण भारत जानेवाली सारी गाडियां यहाँ पर रुकती है। आनेवाले कुछ सालों में पुणे से अहमदाबाद जाने वाली बुलेट ट्रन भी होगी। 
इस स्टेशन को ६ प्लटफोर्म है और २ फूटब्रिज है। देक्कन ओडीसी बोलके एक पर्यटन गाडी भी इस स्टेशन पर एक दिन के लिए रुकती है। पुणे से लोनावला लोकल सेवा है। यहाँ से अहमदाबाद, दिल्ली और हावडा को दुरोनतो गाडिया जाती है। कर्नाटक समपर्क क्रान्ती ये गाडि पुणे को दिल्ली और बंगलौर से जोडती है। पुणे से सिकंदराबाद जानेवाली शताबदी भी इस साल सुरु होगी।
बराकर नदी

बराकर नदी () () पुर्वी भारत में दामोदर नदी की मुख्य सहायक नदी है। हजारीबाग के पद्ममा से निकलते हुए, यह छोटा नागपुर पठार के उत्तरी भाग में बहती हुई, 
डिसरगड़, वर्दमान में दामोदर नदी से मिल जाती है। It has a catchment area of . The main tributaries, Barsoti and Usri, flow in from the south and north respectively. Apart from the two main tributaries some fifteen medium/small streams join it.

The Barakar skirts the northern portion of Parasnath Hills, (1350 m/4470 ft), the highest hill in the region, located in Giridih district of Jharkhand and a centre of Jain pilgrimage.
जलसंधि

thumb|200px|जलडमरूमध्य
[[जिब्राल्टर जलसन्धि|जिब्राल्टर जलडमरूमध्य]]
जलसंधि (अंग्रेज़ी: , स्ट्रेट) या जलसंयोगी या जलडमरू पानी के ऐसे तंग मार्ग को कहते हैं जो दो बड़े पानी के समूहों को जोड़ता हो और जिसमें से नौकाएँ गुज़रकर एक बड़े जलाशय से दूसरे बड़े जलाशय तक जा सकें। इसका भौगोलिक आकार अक्सर डमरू जैसा होता है, जिसके दो बड़े जलीय भागों के मध्य में जलसंधि होती है, इसलिये इसे जलडमरूमध्य भी कहते हैं। कूटनीतिक दृष्टि से जो भी दो सागरों को जोड़ने वाले किसी जलसंधि क्षेत्र पर क़ब्ज़ा रखता है वह आने-जाने वाले व्यापारिक व सैनिक नाव-यातायात पर नज़र और नियंत्रण रख सकता है। थलसेनाएँ भी जलसंधियों की कम चौड़ाई को पार करके एक स्थान से दूसरे स्थान में प्रवेश करती हैं। इस कारणवश जलसंधियाँ इतिहास में महत्वपूर्ण रहीं हैं और उनपर अंतरराष्ट्रीय खीचातानी हमेशा से जारी रही है। उदाहरण के लिए जिब्राल्टर जलसंधि स्पेन एवं मोरोक्को भूभागों को अलग करती है, व अंध महासागर को भूमध्य सागर से जोड़ती है और इस क्षेत्र पर स्पेन, ब्रिटेन और मोरोक्को में बहुत मजा ले दे रहा है।
जेट विमान

thumb|250px|अमेरीकी वायु सेना के लडाकू जेट विमान
जेट विमान जेट इंजन से चलने वाला एक प्रकार का वायुयान है। यह विमान प्रोपेलर (पंखे) चालित विमानों से ज्यादा तेज और ज्यादा ऊँचाई तक उड़ सकते हैं। अपनी इन्हीं क्षमताओं के कारण आधुनिक युग में इनका बहुत प्रचार प्रसार हुआ। सैन्य विमान मुख्यतः जेट चालित ही होते है क्योंकि ये तेज गति से उड़ कर एवं तीव्र कोण पर शत्रु पर आक्रमण करने की क्षमता रखते हैं। इनके इंजन की कार्यक्षमता प्रत्यागामी इंजन से बेहतर होती है इसीलिए जेट विमानों को लम्बी दूरी तक उड़ान भरने के लिए उपयुक्त माना गया है और आज इन्हें यात्री एवं माल को लम्बी दूरी तक ढोने के लिए सर्वोत्तम साधन माना जाता है।

जेट विमान के एक कक्ष में कुछ ईंधन रखा जाता है। जब विमान चलना प्रारम्भ करता है तो विमान के सिरे पर बने छिद्र से बाहर की वायु इंजन में प्रवेश करती है। वायु के आक्सीजन के साथ मिलकर ईँधन अत्यधिक दबाव पर जलता है। जलने से उत्पन्न गैस का दाब बहुत अधिक होता है। यह गैस वायु के साथ मिलकर पीछे की ओर के जेट से तीव्र वेग से बाहर निकलती है। यद्यपि गैस का द्रव्यमान बहुत कम होता है किन्तु तीव्र वेग के कारण संवेग और प्रतिक्रिया बल बहुत अधिक होता है। इसलिए जेट विमान आगे की ओर तीव्र वेग से गतिमान होता है। चूँकि जेट विमान में वायु बाहर से ली जाती है, इसलिए वायु शून्य स्थान में जेट विमान नहीं उड़ सकता।

विश्व का सर्वप्रथम जेट वायु यान बनाने का श्रेय रोमानिया के हेनरी कोंडा को जाता है। सन १९१० में बने इस वायु यान को कोंडा-१९१० के नाम से जाना जाता है। कोंडा-१९१० एक मिश्र जेट यान था जिसके अन्दर प्रत्यागामी इंजन लगा था जो जेट इंजन तक पहुँचने वाली वायु का सम्पीडन करता था। इस जटिल कार्यप्रणाली के कारण इस यान का आगे विकास नहीं हुआ और हेनरी कोंडा ने इसे कुछ प्रयोग करने के बाद इस तकनीक को त्याग दिया। १९२९ में ब्रिटिश वायु सेना के अभियंता फ्रैंक व्हित्तल ने विश्व के पहले टर्बो जेट वायु यान की परिकल्पना की और अपने शोध को प्रकाशित किया परन्तु विश्व का पहला टर्बो जेट वायु यान जर्मनी की वायु सेना ने सन १९३९ में बनवाया। इस यान का नाम था हेंकेल हे १७८ लेकिन यह यान सिर्फ परीक्षण क्षेत्र तक ही सीमित रह गया और इसे कभी भी युद्घ क्षेत्र में उपयोग में नहीं लाया गया। द्वितीय विश्व युद्घ और उसके बाद के शीतयुद्ध के समय जेट वायु यान तकनीक का तेजी से विकास हुआ और विश्व की सभी प्रमुख वायु सेनाओं ने जेट यानों को अपना लिया। अमेरिका में बना यान एसआर-७१ ब्लैकबर्ड विश्व का सबसे तेज गति से उड़ने वाला लड़ाकू जेट वायु यान है। यह यान ध्वनि की गति से ३.४ गुना ज्यादा गति से उड़ सकता है। व्यावसायिक विमानों में रूस में बना तुपोलेव तू-१४४ सबसे तेज विमान है जो ध्वनि की गति से २.३५ गुना अधिक गति से उड़ सकता है।
बादामी गुफा मंदिर

बादामी गुफा मंदिर, भारत के कर्नाटक के उत्तरी भाग में बागलकोट जिले के एक शहर बादामी में स्थित हिंदू और जैन गुफा मंदिरों का एक परिसर है। गुफाओं को भारतीय चट्टानों को काटकर बनाने की वास्तुकला का उदाहरण माना जाता है, विशेष रूप से बादामी चालुक्य वास्तुकला, जो 6वीं शताब्दी से है। बादामी को पहले वातापी बादामी के नाम से जाना जाता था, जो प्रारंभिक चालुक्य वंश की राजधानी थी, जिसने छटी से 8वीं शताब्दी तक कर्नाटक पर शासन किया था। बादामी एक मानव निर्मित झील के पश्चिमी तट पर स्थित है, जो पत्थर की सीढ़ियों के साथ एक दीवार से घिरा है; यह बाद के समय में निर्मित किलों द्वारा उत्तर और दक्षिण में घिरा हुआ है।

बादामी गुफा मंदिर, दक्कन क्षेत्र में हिंदू मंदिरों के कुछ शुरुआती ज्ञात उदाहरणों का प्रतिनिधित्व करते हैं। इसने आइहोल के मंदिरों के साथ मालाप्रभा नदी घाटी को मंदिर वास्तुकला के एक पालने में बदल दिया, जिसने भारत के अन्य हिंदू मंदिरों के घटकों को प्रभावित किया।

शहर के दक्षिण-पूर्व में नरम बादामी बलुआ पत्थर से बने गुफाओं की संख्या 1 से 4 तक है। गुफा न. 1 में, हिंदू देवी-देवताओं और प्रसंगों की विभिन्न मूर्तियों के बीच, नटराज के रूप में तांडव-नृत्य करने वाले शिव की एक प्रमुख नक्काशी है। गुफा न. 2 ज्यादातर अपने अभिन्यास और आयामों के संदर्भ में गुफा न. 1 के समान है, जिसमें हिंदू प्रसंगों की विशेषता है, जिसमें विष्णु की त्रिविक्रम के रूप में उभड़ी हुई नक्काशी सबसे बड़ी है। गुफा न. 3 सबसे बड़ी है, जिसमें विष्णु से संबंधित पौराणिक कथाएं बनाई गई हैं, और यह परिसर में सबसे जटिल नक्काशीदार गुफा भी है। गुफा न. 4 जैन धर्म के प्रतिष्ठित लोगों को समर्पित है। झील के चारों ओर, बादामी में अतिरिक्त गुफाएँ हैं जिनमें से एक बौद्ध गुफा हो सकती है। 2015 में चार मुख्य गुफाओं से लगभग 500 मीटर (1,600 फीट), 27 हिंदू नक्काशियों के साथ एक अन्य गुफा की खोज हुई थी।
भुइयार

भुईयार भारत में निवास करने वाला एक समुदाय अथवा जाति है, जो कि मुख्य रूप से उत्तर प्रदेश, उत्तराखण्ड, बिहार, हरियाणा, दिल्ली, पंजाब, राजस्थान आदि राज्यों में निवास करती है। भुइयार जाति पाकिस्तान और बंगलादेश में भी निवास करती है। 

भुइयार जाति को उच्च न्यायालय, इलाहाबाद के आदेश सं0 1442/25-10-1957 दिनांक 22-05-1957 द्वारा अनुसूचित जाति के रूप में अधिसूचित किया गया है। भुइयार जाति मुख्य रूप से कपड़ा बुनने का कार्य करती थी।
जुलाई 2009 के साइबर आक्रमण

जुलाई 2009 के साइबर आक्रमण दक्षिण कोरिया व संयुक्त राज्य अमेरिका के प्रमुख सरकारी, समाचार माध्यम तथा वित्तीय संजालस्थलों के विरुद्ध समायोजित साइबर हमलों की श्रेणी है। इसके अंतर्गत बड़ी संख्या में अपहृत कंप्यूटरों को (जिन्हें ज़ॉम्बी कंप्यूटर भी कहते हैं) या बॉटनेट को कुछ विशेष संजालस्थलों की ओर निर्दिष्ट कर दिया गया, जिससे वे अतिभारित (ओवरलोड) हो गये 
आक्रमणों का समय व लक्ष्य यह सुझाते हैं कि इनका उद्गम उत्तर कोरिया हो सकता है, यद्यपि ये संदेह अप्रामाणिक हैं।
वेसर शैली

[[बेलूर]] का [[चेन्नकेशव मन्दिर]]
वेसर शैली भारतीय हिन्दू स्थापत्य कला की तीन में से एक शैली है। नागर और द्रविड़ शैली के मिश्रित रूप को वेसर या बेसर शैली की संज्ञा दी गई है। यह विन्यास में द्रविड़ शैली का तथा रूप में नागर जैसा होता है। इस शैली के मंदिर विन्ध्य पर्वतमाला से कृष्णा नदी के बीच निर्मित हैं।

मध्य भारत तथा कर्णाटक के की मन्दिरों में प्रायः उत्तरी तथा द्रविड दोनों ही शैलियों का सम्मिलित स्वरूप मिलता है। कर्णाटक के चालुक्य मन्दिर वेसर शैली के माने जा सकते हैं। चालुक्यों ने मिश्रित वेसर शैली को प्रोत्साहन दिया था। इन मन्दिरों का रूप कुछ विशिष्ट ही होता है। 

विमान शिखर छोटा, फ़ैले कलश, मूर्तियों का आधिक्य, अलंकरण परम्परा का बाहुल्य ही इनकी विशेषता है। अधिकांशतः दक्खिन में मिलने वाले इन मन्दिरों के शिल्प को उन्नति के शिखर पर पहुंचाने का प्रयास चालुक्यों और होयसालों ने सर्वाधिक किया है। 

 बेसर शैली संछिप में :

नागरऔर द्रविड़ शैलियों के मिले-जुले रूप को बेसर शैली कहते हैं।
इस शैली के मंदिर विंध्याचल पर्वत से लेकर कृष्णा नदी तक पाए जाते हैं।
बेसर शैली को चालुक्य शैली भी कहते हैं।
बेसर शैली के मंदिरों का आकार आधार से शिखर तक गोलाकार (वृत्ताकार) या अर्द्ध गोलाकार होता है।
बेसर शैली का उदाहरण है- वृंदावन का वैष्णव मंदिर जिसमें गोपुरम बनाया गया है।
गुप्त काल के बाद देश में स्थापत्य को लेकर क्षेत्रीय शैलियों के विकास में एक नया मोड़ आता है।
इस काल में ओडिशा, गुजरात, राजस्थान एवं बुंदेलखंड का स्थापत्य ज़्यादा महत्त्वपूर्ण है।
इन स्थानों में 8वीं से 13वीं सदी तक महत्त्वपूर्ण मंदिरों का निर्माण हुआ।
इसी दौर में दक्षिण भारत में चालुक्य, पल्लव, राष्ट्रकूटकालीन और चोलयुगीन स्थापत्य अपने वैशिष्ट्य के साथ सामने आया।
 (Edited by Ranjan)
हुआंग ज़ियान फांग

अंगूठाकार
हुआंग ज़ियान फांग(अंग्रेजी:Huang Xian Fan; साधारणीकृत चीनी:黄现璠; पारंपरिक चीनी: 黄現璠; हान्यू पिनयिन: Huáng Xiànfán) (१३ नवंबर १८९९ – १८ जनवरी १९८२) चीन के प्रसिद्ध मानवविज्ञानी, शिक्षाशास्त्री और इतिहासकार थे। इन्हें ज़ुआंग इतिहास का पिता माना जाता है।
पटना प्रमंडल

पटना प्रमंडल, बिहार राज्य के 9 प्रमंडल में से एक है। इसका मुख्यालय पटना में है। पटना प्रमंडल के छः जिले निम्नलिखित है-

(१) पटना

(२) नालंदा

(३) भोजपुर

(४) बक्सर

(5) रोहतास

(6) कैमूर
उप-सहारा अफ़्रीका

thumb|उप-सहारा अफ़्रीका
उप-सहारा अफ़्रीका एक भौगोलिक शब्द है जिसका आशय अफ़्रीका के उस भू भाग से है जो सहारा रेगिस्तान के दक्षिण में स्थित है। उप-सहारा अफ़्रीका को अश्वेत अफ़्रीका भी कहॉ जाता है क्योंकि इस क्षेत्र में मुख्यतः अश्वेत आबादी है। यहा के ज्यादातर लोग ईसाई धर्म का पालन करते हैं।

श्रेणी:अफ़्रीका
श्रेणी:अफ़्रीका के क्षेत्र
खार्तूम

खार्तूम (الخرطوم "अल-खार्तूम") अफ्रीका के सूडान की राजधानी है। यह उत्तर से विक्टोरिया झील से आती श्वेत नील एवं पश्चिम में इथियोपिया से आती ब्लू नील के संगम पर स्थित है। दोनों नदियों के संगम को अल-मोर्गन कहते हैं। मुख्य नदी नील अपनी यात्रा यहां से उत्तरावर्ती होकर मिस्र और अन्ततः भूमध्य सागर को करती है। 
नील नदी द्वारा तीन भागों में विभाजित होने से खार्तूम शहर एक त्रिकोणीय महानगर बनता है, जिसकी अनुमानित जनसंख्या दस लाख से अधिक है। ये तीन भाग उत्तरी खार्तूम (अल खार्तूम भाहरी) एवं ओमदर्मन (उम्म दर्मान) से पश्चिम में सेतुओं द्वारा जुड़े हैं।
सहेल

thumb|सहेल क्षेत्र
साहेल या सहेल पट्टी अफ़्रीका के पश्चिम से पुर्व तक फ़ैला एक क्षेत्र है जो सहारा के रेगिस्तान को दक्षिण के घास के मैदानो से पृथक करता है। सहेल पट्टी की लंबाई ३,८६२ किलोमीटर है और यह अटलांटिक महासागर से लेकर लाल सागर तक फ़ैली हुई है। इस पट्टी की चोड़ाई कुछ सौ किलोमीटर से लेकर हजारों किलोमीटर तक है। सहेल पट्टी सेनेगल, मॉरीतानिया, माली, बुर्किना फासो, नाइजर, नाईजीरिया, चाड, सूडान और इरीट्रिया में फ़ैली हुई है।
चाड झील

thumb|चाड झील की भौगोलिक स्थिति
चाड झील अफ़्रीका मे स्थित एक मीठे पानी की झील है। यह झील ४ देशो के २ करोड़ लोगो के पीने की पानी की आवश्यकता को पूरी करती है। चारी नदी चाड झील के पानी का स्रोत है। चाड झील से ही अफ़्रीकी देश चाड का नाम पड़ा है।

श्रेणी:अफ़्रीका
जेम्बेजी नदी

thumb|जेम्बेजी नदी का बेसिन
जेम्बेजी नदी अफ़्रीका की चौथी सबसे लंबी और हिन्द महासागर मे गिरने वाली सबसे बड़ी अफ़्रीकी नदी है।
इसी नदी पर 50 मीटर ऊँची विक्टोरिया जलप्रपात स्थित है। इस नदी के किनारे शेर, हाथी, मगरमच्छ आदि मिलते है।
श्रेणी:अफ़्रीका
लिम्पोपो नदी

thumb|लिम्पोपो नदी का प्रवाह क्षेत्र
लिम्पोपो नदी दक्षिण मध्य अफ़्रीका की एक प्रमुख नदी है। यह नदी हिन्द महासागर मे समाप्त होती है। जेम्बेजी नदी के बाद यह दुसरी सबसे बड़ी अफ़्रीकी नदी है जो हिन्द महासागर मे गिरती है।
लिम्पोपो नदी को 'घड़ियाल
नदी' कहकर भी सम्बोधित
किया जाता है। अफ़्रीका की यह नदी मकर रेखा से दो बार गुजरती है।
नाइजर नदी

thumb|नाइजर नदी का प्रवाह क्षेत्र
नाइजर नदी पश्चिम अफ़्रीका की प्रमुख नदी है। नील और कांगो नदी के बाद यह अफ़्रीका की तीसरी सबसे लंबी नदी है। नाइजर नदी सिएरा लियोन मे स्थित लोमा पर्वत से पहाड़ी क्षेत्र से निकलकर
समुद्र से विमुख होकर
दक्षिणी सहारा मरुस्थल में
2,600 मील बहने के पश्चात
दक्षिण की ओर मुड़कर 
गिन्नी की खाड़ी में
गिरती है। 
इस नदी की पुरानी धारा के
चिन्ह मरुस्थल में बहुत दूर
उत्तर तक मिलते हैं।
नाइजर की सबसे महत्वपूर्ण
सहायक नदी 'बेन्ययू', इसके
मुहाने से 250 मील ऊपर
मिलती है।
समुद्र में मिलने से पहले
नाइजर कई धाराओं में बँटकर
1,400 वर्ग मील क्षेत्र में
डेल्टा बनाती है।
डेल्टा में, जो समुद्र के
किनारे 120 मील लंबा है,
धान , गन्ना तथा कपास
की अच्छी उपज होती है।
नाइजर में 5,84,000 वर्ग मील
क्षेत्र का जल आता है।
यद्यपि इसकी धारा में
अनगिनत चट्टानें तथा झरने
पड़ते हैं, तथापि इसका मध्य
भाग छोटी नौकाओं के
परिवहन का काम देता है।
इस नदी में मछलियाँ , मगर
तथा दरियाई घोड़े अधिक
मिलते हैं।
अफ्रीका का सींग

thumb|अफ्रीका का सींग मे आने वाले अफ़्रीकी देश

अफ्रीका का सींग, (सोमाली: Geeska Afrika, अंग्रेजी: Horn of Africa, गीज़: የአፍሪካ ቀንድ, अरबी: القرن الأفريقي) (वैकल्पिक रूप से पूर्वोत्तर अफ्रीका और कभी कभी सोमाली प्रायद्वीप) पूर्वी अफ्रीका का एक प्रायद्वीप है जो अरब सागर में सैकड़ों किलोमीटर तक फैला है और अदन की खाड़ी के दक्षिणी किनारे पर स्थित है। मानचित्र पर इसका स्वरूप एक सींग के समान लगता है इसी लिए इसे यह नाम दिया गया है। यह अफ्रीकी महाद्वीप का सबसे पूर्वी विस्तार है। इसको मध्ययुगीन काल में "बिलाद अल बरबर" ("बरबरों की भूमि") कहा जाता था। अफ्रीका का सींग के क्षेत्र में इरिट्रिया, जिबूती, इथियोपिया और सोमालिया जैसे देश स्थित हैं। इसका क्षेत्रफल लगभग 2000000 किमी² (772200 वर्ग मील) है और लगभग 10.02 करोड़ लोग यहाँ निवास करते हैं (इथियोपिया: 7.5 करोड़, सोमालिया: 1.0 करोड़, इरिट्रिया: 45 लाख और जिबूती: 7 लाख)। इथियोपिया अध्ययन और सोमाली अध्ययन के अंतर्गत अफ्रीका का सींग पर क्षेत्रीय अध्ययन किए गए हैं।
अस्वान बांध

अस्वान (असुआन) नील नदी पर मिस्र में एककैटेरैक्ट है। यहां दो बांध बने हैं। 
* नया अस्वान हाई डैम (, "अस-साद अल-'अली") और
* पुराना अस्वान डैम या अस्वान लो डैम

इन बांधों द्वारा नदी की बाढ़ पर नियंत्रण रखा जाता है। इसके साथ ही कृषि के लिए जल एवं बिजली उत्पादन भी होता है। पुराना अस्वान बांध काहिरा से पर है। नया अस्वान बांढ पुराने बांध से ऊपर स्थित है। 
thumb|250px|left|अस्वान हाई डैम का नासा द्वारा चित्र
राष्ट्रीय उद्यान

राष्ट्रीय उद्यान (national park) ऐसा उद्यान या अन्य क्षेत्र होता है जिसे किसी राष्ट्र की प्रशासन प्रणाली द्वारा औपचारिक रूप से संरक्षित करा गया हो। अलग-अलग देश अपने राष्ट्रीय उद्यानों के लिए अलग-अलग नीतियाँ रखते हैं लेकिन लगभग सभी में क्षेत्रों के वन्य जीवन को आने वाली पीढ़ीयों के लिए संरक्षित रखना एक मुख्य ध्येय होता है। टोबेगो पर स्थित और सन् 1776 में स्थापित टोबेगो मुख्य पहाड़ी वन संरक्षित क्षेत्र विश्व का सबसे पहला राष्ट्रीय उद्यान माना जाता है।
विक्टोरिया जलप्रपात

thumb|विक्टोरिया जलप्रपात
विक्टोरिया जलप्रपात जिसे स्थानिय भाषा मे मोसी-ओआ-तुन्या (Mosi-oa-Tunya) कहॉ जाता है अफ़्रीका की जेम्बेजी नदी पर स्थित एक जल प्रपात है। इस जलप्रपात को विश्व के सात प्राकृतिक आश्चर्यो मे से एक माना जाता है।

शानदार जलप्रपातों में से यह
प्रपात दूसरे नम्बर पर
रखा जाता है।
इस जलप्रपात
का अफ़्रीकी नाम 'मोसी-
ओआ-तुन्या' है, अर्थात 'धुआँ
जो गरजे'।विक्टोरिया फॉल्स को इस धरती पर गिरते पानी का सबसे
चौड़ा प्रपात (सबसे चौड़ा पानी का परदा) कहा जाता है।
इसकी चौड़ाई सत्रह सौ मीटर है। दुनियाभर से लोगों के
यहां सालभर आने के बाद भी इस जगह के जादू में कोई
कमी नहीं आई है।
वाटरफॉल्स से बनने
वाला कुहासा  बीस
किलोमीटर दूर से
भी देखा जा सकता है।
इसी तरह
उसकी गर्जना भी बहुत
दूर से
सुनी जा सकती है।
सौ मीटर नीचे
पानी के गिरने से
बाद उठने
वाली बौछारें
काफी हद तक उस इलाके में मौजूद रेनफॉरेस्ट को बनाए रखने के
लिए जिम्मेदार हैं। नजारा तब और खूबसूरत हो उठता है जब अलग-
अलग कोण से इंद्रधनुष पानी के ऊपर देखने को मिलते हैं। यह
दक्षिणी अफ्रीका के सबसे पसंदीदा पर्यटक स्थलों में से एक है।
नवंबर 1855 में यहां पहुंचने वाले पहले विदेशी डेविड लिंगस्टोन थे।
उन्होंने ब्रिटेन की महारानी के नाम पर इस फॉल्स का नाम रखा।
चार साल पहले गरजने वाले धुंए के बारे में सुनकर उन्होंने इसकी खोज
शुरू की थी।
बबूल

बबूल या कीकर (वानस्पतिक नाम : "आकास्या नीलोतिका") अकैसिया प्रजाति का एक वृक्ष है। यह अफ्रीका महाद्वीप एवं भारतीय उपमहाद्वीप का मूल वृक्ष है। 

बबुल का पेड़ जिसे स्थानीय भाषा में देशी कीकर कहा जाता है। पुरानी मान्यताओं के अनुसार इस पेड़ में भगवान विष्णु का निवास माना जाता है।प्राचीन समय में इस पेड की पुजा की जाती थी । इस पेड़ को काटना महापाप माना जाता है। जिस जगह यह पेड होता है वह जगह अत्यंत शुभ मानी जाती है। ऐसा माना जाता है कि जिस घर में यह पेड़ पाया जाता है कि वह घर हमेशा धन धान्य से परिपूर्ण रहता है।
यह पेड़ एक मात्र पश्चिमी राजस्थान में पाया जाता है
इस पेड़ की गिनती दुर्लभ क्षेणी में होती है ।बबूल का गोद औषधीय गुणों से भरपूर होता है तथा अनेक रोगों के उपचार में काम आता है बबूल की हरी पतली टहनियां दातून के काम आती हैं। बबूल का गोद उतम कोटि का होता है जो औषधीय गुणों से भरपूर होता है तथा सेकडो रोगों के उपचार में काम आता है ।बबूल की दातुन दांतों को स्वच्छ और स्वस्थ रखती है। बबूल की लकड़ी का कोयला भी अच्छा होता है। हमारे यहां दो तरह के बबूल अधिकतर पाए और उगाये जाते हैं। एक देशी बबूल जो देर से होता है और दूसरा मासकीट नामक बबूल. बबूल लगा कर पानी के कटाव को रोका जा सकता है। जब रेगिस्तान अच्छी भूमि की ओर फैलने लगता है, तब बबूल के जगंल लगा कर रेगिस्तान के इस आक्रमण को रोका जा सकता है।
जा फ़ॉनल रिसर्व

जा फ़ॉनल रिसर्व कैमेरून मे स्थित एक विश्व धरोहर स्थल है।

श्रेणी:अफ़्रीका
कोमे राष्ट्रीय उद्यान

कोमे राष्ट्रीय उद्यान कोटे डी आइवोरे मे स्थित एक विश्व धरोहर स्थल है।

श्रेणी:अफ़्रीका
ताई राष्ट्रीय उद्यान

ताई राष्ट्रीय उद्यान कोटे डी आइवोरे मे स्थित एक विश्व धरोहर स्थल है।

श्रेणी:अफ़्रीका
मौसम विज्ञान

right|thumb|200px|वायुवेगमापी
ऋतुविज्ञान या मौसम विज्ञान (Meteorology) कई विधाओं को समेटे हुए विज्ञान है जो वायुमण्डल का अध्ययन करता है। मौसम विज्ञान में मौसम की प्रक्रिया एवं मौसम का पूर्वानुमान अध्ययन के केन्द्रबिन्दु होते हैं। मौसम विज्ञान का इतिहास हजारों वर्ष पुराना है किन्तु अट्ठारहवीं शती तक इसमें खास प्रगति नहीं हो सकी थी। उन्नीसवीं शती में विभिन्न देशों में मौसम के आकड़ों के प्रेक्षण से इसमें गति आयी। बीसवीं शती के उत्तरार्ध में मौसम की भविष्यवाणी के लिये कम्प्यूटर के इस्तेमाल से इस क्षेत्र में क्रान्ति आ गयी। 

मौसम विज्ञान के अध्ययन में पृथ्वी के वायुमण्डल के कुछ चरों (variables) का प्रेक्षण बहुत महत्व रखता है; ये चर हैं - ताप, हवा का दाब, जल वाष्प या आर्द्रता आदि। इन चरों का मान व इनके परिवर्तन की दर (समय और दूरी के सापेक्ष) बहुत हद तक मौसम का निर्धारण करते हैं।
गरंबा राष्ट्रीय उद्यान

गरंबा राष्ट्रीय उद्यान कांगो लोकतान्त्रिक गणराज्य में स्थित एक विश्व धरोहर स्थल है।

श्रेणी:अफ़्रीका
आग

thumb|250px|जंगल की आग

आग दहनशील पदार्थों का तीव्र ऑक्सीकरण है, जिससे उष्मा, प्रकाश और अन्य अनेक रासायनिक प्रतिकारक उत्पाद जैसे कार्बन डाइऑक्साइड और जल. उत्पन्न होते हैं। ऑक्सीकरण से उत्पन्न गैस आयनीकृत होकर प्लाज्मा. पैदा करते हैं। दहनशील पदार्थ में सन्निहित अशुद्धि के कारण ज्वाला के रंग और आग की तीव्रता में अंतर हो सकता है। सामान्य रूप में आग दाह पैदा करता है जिसमें भौतिक रूप से पदार्थों को क्षतिग्रस्त करने की क्षमता है।
सलोंगा राष्ट्रीय उद्यान

सलोंगा राष्ट्रीय उद्यान कांगो लोकतान्त्रिक गणराज्य मे स्थित एक विश्व धरोहर स्थल है।

श्रेणी:अफ़्रीका
विरुन्गा राष्ट्रीय उद्यान

विरुन्गा राष्ट्रीय उद्यान कांगो लोकतान्त्रिक गणराज्य में स्थित एक राष्ट्रीय उद्यान है जो अफ्रीका का सबसे पुराना और दुनिया में दूसरा सबसे पुराना (येलोस्टोन के बाद) राष्ट्रीय उद्यान है। इसे १९७९ में यूनेस्को की विश्व धरोहर स्थल घोषित किया गया था, लेकिन राजनीतिक संघर्ष और अवैध शिकार के कारण १९९४ में इसे खतरे में डाल दिया गया था। उद्यान ७,९०० वर्ग किलोमीटर के क्षेत्र को कवर करता है। 

उद्यान का नाम विरुंगा पर्वत (ज्वालामुखी) श्रेणी के नाम पर रखा गया है जो उद्यान के दक्षिण में स्थित है।
अक्सुम

अक्सुम इथियोपिया मे स्थित एक विश्व धरोहर स्थल है। इस स्थल को यह दर्जा सन १९८० मे मिला।

श्रेणी:अफ़्रीका
श्रेणी:इथियोपिया में विश्व धरोहर स्थल
हरार

हरार इथियोपिया में स्थित एक विश्व धरोहर स्थल है। इस स्थल को यह दर्जा सन २००६ में मिला।

श्रेणी:हरारी प्रदेश
श्रेणी:इथियोपिया का इतिहास
सेमिन राष्ट्रीय उद्यान

सेमिन राष्ट्रीय उद्यान इथियोपिया मे स्थित एक विश्व धरोहर स्थल है। इस स्थल को यह दर्जा सन १९७८ मे मिला।

श्रेणी:अफ़्रीका
मिनीकॉनामी

मिनीकॉनामी (शाब्दिक अर्थ लघु अर्थव्यवस्था) (जिसे खिलाडियों द्वारा MC भी कहा जाता है), एक वेब ब्राउज़र आधारित, बहु-खिलाड़ी ऑनलाइन खेल है। मिनीकॉनामी एक व्यापार/अर्थव्यवस्था अनुकारक खेल जिस का उद्धगम और विकास नीदरलैंड में हुआ। खेल में 121 विभिन्न देशों के 60000 खिलाड़ी पंजिकृत हैं, जो इस खेल को अंग्रेज़ी और डच भाषाओं में खेलते हैं। मिनीकॉनामी अपने 64वें चक्र में है जो 2 मई 2009 को आरंभ हुआ।
मिनीकॉनामी एक शुल्क मुक्त खेल है, परंतु कोई भी खिलाड़ी नाम मात्र का शुल्क दे कर विशिष्ट प्रीमियम सदस्य बन सकता है। यह प्रीमियम सदस्यता खिलाड़ीयों को कुछ अतिरिक्त सुविधायें देती है। प्रीमियम सदस्य कंपनीयों और निगमों की स्थापना कर सकते हैं। यह कंपनीयां बैंक, बंदरगाह, जहाज़रानी, वाहन निर्माण और टैक्सी जैसे क्षेत्रों में व्यापार कर सकती हैं। प्रीमियम सदस्य राजनैतिक संगठन बना सकते हैं, भावों को प्रगट करने के लिए स्माईली का प्रयोग कर सकते हैं। प्रीमियम सदस्य साधारण सदस्यों की तुलना में दोगुणा उत्पादन कर सकते हैं। जब प्रीमियम सदस्य घर बनाते हैं तो उन को घर में मिनीकॉनामी कंप्यूटर निशुल्क प्राप्त होता है।
टिया

टिया इथियोपिया मे स्थित एक विश्व धरोहर स्थल है। इस स्थल को यह दर्जा सन १९८० मे मिला।

श्रेणी:अफ़्रीका
राजगीर रेलवे स्टेशन

अंगूठाकार
राजगीर रेलवे स्टेशन बिहार के राजगीर नामक शहर का रेलवे स्टेशन है।
तिरहुत प्रमंडल

thumb|BBPS|350px|तिरहुत प्रमंडल का नक्शा

बिहार में गंगा के उत्तरी भाग को तिरहुत क्षेत्र कहा जाता था। इसे तुर्क-अफगान काल में स्वतंत्र प्रशासनिक इकाई बनाया गया। किसी समय में यह क्षेत्र बंगाल राज्य के अंतर्गत था। सन् १८७५ में यह बंगाल से अलग होकर मुजफ्फरपुर और दरभंगा नामक दो जिलों में बँट गया। ये दोनों जिले अब बिहार राज्य के अन्तर्गत है। वैसे अब तिरहुत नाम का कोई स्थान नहीं है, लेकिन मुजफ्फरपुर और दरभंगा जिलों को ही कभी कभी तिरहुत नाम से व्यक्त किया जाता है।

ब्रिटिस भारत में सन १९०८ में जारी एक आदेश के तहत तिरहुत को पटना से अलग कर प्रमंडल बनाया गया।
तिरहुत बिहार राज्य के ९ प्रमंडलों में सवसे बड़ा है। इसके अन्तर्गत ६ जिले आते हैं:

*(१) मुजफ्फरपुर जिला
*(२) पूर्वी चंपारण जिला
*(३) पश्चिम चंपारण जिला
*(४) सीतामढी जिला
*(५) वैशाली जिला
*(६) शिवहर जिला
सेवाग्राम

250px|अंगूठाकार|सेवाग्राम आश्रम, सेवाग्राम
1920सेवाग्राम महाराष्ट्र के वर्धा जिले में एक गाँव का नाम है। यहाँ एक प्रसिद्ध आश्रम है जिसे गांधीजी ने स्थापित किया था। पहले इस गाँव का नाम शेगाँव था जिसे गांधीजी ने बदलकर नया नाम 'सेवाग्राम' रखा।
जेम्स द्विप

जेम्स द्विप गैम्बिया में स्थित एक विश्व धरोहर स्थल है। इस स्थल को यह दर्जा सन २००७ में मिला।

श्रेणी:अफ़्रीका
प्राचीन थेब्स

प्राचीन थेब्स (प्राचीन ग्रीक: Θῆβαι, Thēbai),मिस्र मे स्थित एक विश्व धरोहर स्थल है। यह प्राचीन मिस्र के लोगों में वासेट के रूप में जाना जाने वाला, भूमध्यसागर से 800 किलोमीटर (500 मील) दक्षिण में नील के पूर्व में स्थित एक प्राचीन मिस्र का शहर था। इसके खंडहर आधुनिक मिस्र शहर लक्सर में देखे जा सकते है। थेब्स ऊपरी मिस्र के नोम (राजदंड नोम) का चौथा मुख्य शहर था और मुख्य रूप से मध्य साम्राज्य और नए साम्राज्य के दौरान मिस्र की राजधानी थी। यह अपने मूल्यवान खनिज संसाधनों और व्यापार मार्गों के साथ, नुबिया और पूर्वी रेगिस्तान के नजदीक था। यह अपने स्वर्णिम काल के दौरान एक पंथ केंद्र और प्राचीन मिस्र का सबसे सम्मानित शहर था। थेब्स के एतिहासिक स्थल नील नदी के दोनो तटों में फैला हुआ है जहाँ पूर्वी तट में कर्णक के मंदिर और आज का लक्सर शहर था; वहीं पश्चिमी किनारे में, बड़े निजी और शाही कब्रिस्तान और अंत्येष्टि परिसरों का एक नेक्रोपोलिस देखा जा सकता है। इसे विश्व धरोहर स्थल का दर्जा सन १९७९ मे मिला था।
*आईसीओएमओएस विरासत खतरे पर 2001/2002
जलविज्ञान

जलविज्ञान (Hydrology) विज्ञान की वह शाखा है जो जल के उत्पादन, आदान-प्रदान, स्रोत, सरिता, विलीनता, वाष्पता, हिमपात, उतार-चढ़ाव, प्रपात, बाँध, संभरण तथा मापन आदि से सम्बन्धित है। वृष्टि द्वारा जो जल पृथ्वी पर गिरता है, वह प्रथम तो भूमि के प्राकृतिक गुरुत्व के कारण या तो भूमि के अन्तस्तल में प्रविष्ट हो जाता है, या नाली और नालिकाओं द्वारा नदियों में जा गिरता है और वहाँ से पुनः सागरों में प्रवेश करता है। कुछ जल वाष्प रूप में वायुमंडल में मिश्रित हो जाता है, कुछ वनस्पतियों द्वारा भूगर्भ से खिंचकर वायु के संपर्क से वाष्प रूप में परिवर्तित हो जाता है। पृथ्वी के अंतस्तल में प्रविष्ट जल का कुछ अंश स्रोतों द्वारा प्रकट होकर नदी, नालों या अन्य नीचे स्थलों पर प्रवाहित या संकलित होने लगता है।

जब जल की मात्रा किसी कारण बहुत बढ़ जाती है, तो नदी, नाले बाढ़ अथवा बढ़ोत्तरी के रूप में बह निकलते हैं और यदाकदा बड़ी क्षति पहुँचाते हैं। वैसे तो पानी का बहाव प्रकृति के अकाट्य नियमों के अंतर्गत होता है, किन्तु प्रत्येक स्थल की भूमि की रूपरेखा, वनस्पति, जलवायु और मनुष्य द्वारा बनाए हुए साधनों के कारण, पानी के बहाव में बहुत परिवर्तन हो जाता है। यदि किसी जगह कोई रोक हो तो उस रोक के कारण, पानी के बहाव का वेग बढ़ना आवश्यक है। इसीलिये पानी की वेगवती धारा के संपर्क में बड़ी बड़ी चट्टानें भी धीरे धीरे घुल जाती हैं। इसी कारण नदियों के मुहानों पर नदियों द्वारा लाई हुई रेत से नई भूमि बनती जाती है, जिसको डेल्टा (delta) कहते हैं। वास्तव में पृथ्वी पर बड़े बड़े मैदान, जैसे उत्तरी भारत में गंगा और सिंधु के विशाल मैदान, हिमालय से लाई हुई रेत के बने हुए हैं। इस बनावट में सहस्त्रों क्या करोड़ों वर्ष लगे होंगे। अब भी गंगा के मुहाने पर सुंदरवन आदि के क्षेत्र प्राकृतिक जलागमन द्वारा ही बढ़ते चले जा रहे हैं।

पृथ्वी के अंतस्तल में भी जल की अनेक परतें स्थित हैं। कहीं कहीं जल पृथ्वी तल के समीप मिलता है और कहीं पर अधिक गहराई में। इस क्षेत्र में जलविज्ञान का संबंध भूगर्भ विद्या से हो जाता है। जलोत्पादन के निमित्त जहाँ बड़े बड़े कूप खोदे जाते हैं या कृत्रिम नलकूप बनाए जाते हैं, वहाँ यह प्रकट हाता है कि रेत की परतों में जो जल विद्यमान है, वह अवसर मिलने पर साधारण जलस्त्रोत के तल तक आ जाता है। कभी कभी जल पृथ्वी के गर्भ में प्रविष्ट होकर वहाँ उसी दशा में सहस्त्रों वर्ष पड़ा रहता है। कुछ जलराशि धीरे धीरे समुद्र की ओर भूगर्भ में प्रवाहित होती रहती है। इस दिशा में जलविज्ञान की प्रगति अभी बहुत सीमित है।

प्रवाहित जल का मापन भी जलविज्ञान का एक विशेष अंग है। इसका प्रयोग विशेषत: भूमिसिंचन के साधनों में जलविद्युत्, पनचक्की आदि में होता है। आजकल के युग में तो बहुत से कारखानों में भी जल का प्रयोग ठंडक पहुँचाने अथवा जल द्वारा चालित मशीनों को चलाने के लिये होता है। अत: भिन्न भिन्न प्रकार की जलमापन की विधियों का होना अनिवार्य है। बड़ी नदियों में जब बाढ़ आती है, उस समय जलमापन एक समस्या बन जाता है, क्योंकि नदियों के तल में रेत और मिट्टी भी जल के साथ बहती चलती है। वैसे जलमापन के निमित्त बहुत से यंत्र बन चुके हैं, जैसे धारावेगमापी (Current meter) आदि वर्षा द्वारा प्राप्त जल के मापन के लिये जगह जगह यंत्र लगाए जाते हैं, जिससे इस बात का अनुमान हो सके कि कितना जल वर्षा द्वारा प्राप्त होता है, कितना नदियों द्वारा समुद्र में चला जाता हे, कितना भूगर्भ में प्रविष्ट हो जाता हे और कित वाष्प में परिवर्तित होता है। जल के आवागमन का यही ज्ञान साधारणतया जलविज्ञान कहलाता है।